Kretainis

Kretainis – upelis vakarų Lietuvoje, Klaipėdos miesto pietrytiniame pakraštyje ir Klaipėdos rajone; Smeltalės dešinysis intakas. Prasideda Pramonės rajone, netoli Lypkių sodybų. Teka į pietvakarius per industrinę Klaipėdos dalį, palei geležinkelį. Įteka į Smeltalę 3,1 km nuo jos žiočiųhttps://web.archive.org/web/20210607175341/http://vanduo.gamta.lt/files/LR_upiu_klasifikatorius.pdf, Žardėje, į rytus nuo tarptautinės perkėlos.

Visa vaga sureguliuota. Vidurinis trečdalis upelio sukištas į vamzdžius po žemę. Nuo 2018 m. požeminė vaga perdaroma iš stačiakampių betoninių blokų į apskritus stiklo-laminato vamzdžius, paslinkus ją apie 20–50 m į rytus.

Upėvardis kildinamas iš kretėti („virpėti, tirtėti, drebėti“), jo senesnė reikšmė galbūt turėjo liūno, klampynės reikšmę (plg. kritus „klampus“).

 Šaltiniai 

Kategorija:Klaipėdos geografija
Kategorija:Klaipėdos rajono upės